2020 m. lapkričio 16 d. pareikštas ieškinys byloje Asian Gear/EUIPO – Multimox (Roller)
(Byla T-686/20)
Kalba, kuria surašytas ieškinys: vokiečių
Šalys
Ieškovė: Asian Gear BV (Peinakeris, Nyderlandai), atstovaujama advokato B. Gravendeel
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Multimox Holding BV (Rejenas, Nyderlandai)
Su procedūra EUIPO susijusi informacija
Dizaino, dėl kurio kilo ginčas, savininkė: kita procedūros Apeliacinėje taryboje šalis.
Dizainas, dėl kurio kilo ginčas: Bendrijos dizainas Nr. 607 155-0004.
Ginčijamas sprendimas: 2020 m. rugsėjo 3 d. EUIPO trečiosios apeliacinės tarybos sprendimas byloje R 1043/2018-3.
Reikalavimai
Ieškovė Bendrojo Teismo prašo:
panaikinti ginčijamą sprendimą arba pakeisti jį ir pripažinti Bendrijos dizainą Nr. 607 155-0004 negaliojančiu,
nepatenkinus šio prašymo:
palikti galioti 2018 m. balandžio 30 d. Anuliavimo skyriaus sprendimą ir panaikinti ginčijamą sprendimą,
priteisti iš EUIPO ieškovės patirtas bylinėjimosi išlaidas.
Pagrindas, kuriuo remiamasi
Tarybos reglamento Nr. 6/2002 7 straipsnio pažeidimas.
____________